ROMANIA 






SE APROBA,

JUDETULTIMIS





P R I M A R

MUNICIPIUL TIMISOARA



Dr. Ing. GHEORGHE CIUHANDU

DIRECŢIA URBANISM
U22008-006113/12.11.2008

REFERAT

pentru aprobarea Planului Urbanistic Zonal „Construire locuinţe, servicii şi spaţii sportive” str. Avram Imbroane, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-002036/10.04.2008, şi completată cu U22008-006113/07.10.2008 prin care se solicită avizarea din punct de vedere urbanistic a Planului Urbanistic Zonal „Construire locuinţe, servicii şi spaţii sportive” str. Avram Imbroane, Timişoara.
Având în vedere cerinţele Certificatului de Urbanism nr. 3097/05.05.2008;

Având în vedere Rapoartele de Avizare nr. 06/PV-18.08.2008 şi Rapoartele de Avizare nr. 09/PV-14.10.2008 al Comisiei Tehnice de Amenajare a Teritoriului şi de Urbanism;
Având în vedere Avizul nr. 134/22.10.2008 al Consiliului Judeţean Timiş;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal „Construire locuinţe, servicii şi spaţii sportive” str. Avram Imbroane, Timişoara.
Zona studiată este amplasată în nordul municipiului Timişoara, în vecinătatea Pădurii Verzi, a Muzeului Satului Bănăţean spre nord, iar la sud şi vest se află proprietăţile Statului Român.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice. 
Prin prezentul Plan Urbanistic Zonal „Construire locuinţe, servicii şi spaţii sportive” str. Avram Imbroane, Timişoara nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Terenul aflat în proprietatea S.C. TOP LIVING DEVELOPMENTS (TLD) S.R.L. are o suprafaţa totală de 5480 mp şi este identificat prin C.F. 1504 Dumbrăviţa nr. cadastral 377/2, teren cu restaurant cu terasă acoperită şi punct termic în suprafaţă de 5480 mp, având drept de ipotecă de rang II şi III, interdicţie de înstrăinare şi grevare de sarcini şi servituţi în favoarea ALPHA BANK ROMANIA S.A., drept de ipotecă rang. I în favoarea S.C. K&K S.R.L. şi S.C. T.D.V. Consult S.R.L.
Documentaţia a fost iniţiată de către S.C. T.D.V. Consult S.R.L., iar beneficiar va fi S.C. TOP LIVING DEVELOPMENTS (TLD) S.R.L şi a fost elaborată de SC TECTONICS HOUSE SRL conform Proiectului nr.44/2007. In acest sen s-au adus acordurile S.C. K&K S.R.L. şi S.C. TOP LIVING DEVEPOPMENT SR.L. referitor la întocmirea documentaţiei Plan Urbanistic Zonal „Construire locuinţe, servicii şi spaţii sportive” str. Avram Imbroane, Timişoara pentru terenul înscris în C.F. 1504 Dumbrăviţa nr. cadastral 377/2, în suprafaţa totală de 5480 mp.
Prin prezentul Plan Urbanistic Zonal „Construire locuinţe, servicii şi spaţii sportive” str. Avram Imbroane Timişoara, se propune realizarea unui ansamblu cu destinaţia de locuinţe colective, servicii şi spaţii sportive. Ansamblul va fi compus din imobile în regim de înălţime variabil: de la S+P+1E până la maxim S+P+4E+M, fiind prevăzute terase care vor fi tratate ca şi grădini suspendate. Imobilele se va dota in mod obligatoriu cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997
Terenul este accesibil atât pietonal cât şi auto din str. Avram Imbroane, în conformitate cu avizului Comisiei de Circulaţie nr. TH2008-002900/10.04.2008. 
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotării in mod obligatoriu a imobilelor cu lift conform reglementarilor in vigoare.
Indicii propuşi prin documentaţie sunt:

POT max = 60 %

CUT max = 3,5
Regim de înălţime max. S+P+4E+M
Spaţii verzi min 30 %

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia a fost afişată pe pagina oficială de internet a Primăria Municipiului Timişoara www.primariatm.ro din luna aprilie 2008, şi nu s-au înregistrat sesizări din partea cetăţenilor.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic Zonal „Construire locuinţe, servicii şi spaţii sportive” str. Avram Imbroane, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.
Având în vedere referatul Direcţiei Urbanism din cadrul Primăriei Municipiului Timişoara, lăsăm la aprecierea Consiliului Local Timişoara oportunitatea realizării obiectivului prezentat în acest referat.

